17 urteko gazte azkoitiar honek 2011an ireki zuen bere lehen kanala: DespertaVlogs. Gaztelerazko eta euskarazko kanalak ditu eta nahiz eta gaztelerazkoa arrakastatsuagoa den, euskarazkoak ere badu bere publikoa. Euskaraz 2.245 suskriptore eta 210.399 bistaratze lortu ditu. Era guztietako gaiak jorratzen ditu mutil saltsero honek, eta erantzun handia jasotzen du publikoaren aldetik. Deigarria da gaztelerazko kanalean euskarazko iruzkinak jasotzen dituela Ibanek eta bertatik ondoriozta dezakegu Euskal Herriko gazteen artean ospea duela.